alibayram/wikipedia-40-langs huggingface dataset:
تونس

تونس (بلهجات البربر: ⵜⵓⵏⴻⵙ), و معروفة بشكل رسمى باسم الجمهوريه التونسيه (بلهجات البربر: ⵜⴰⴳⴷⵓⴷⴰ ⵜⵓⵏⴻⵙ) هيه بلد عربيه موجوده فى شمال افريقيا و مساحتها 163,610 كيلومتر مربع و بتطل على جنوب البحر المتوسط من فوق و من الشرق و بتحدها الجزاير من الغرب و ليبيا من الجنوب الشرقى. اكثر حته موجوده فى شمال تونس, كاب انچلا, هيه كمان اكتر حته موجوده فى الشَمال فى افريقيا.
تونس فيها كمان الحته الشرقيه لسلسلة جبال الأطلس و الحته الشماليه للصحرا الكبرى, و سواحلها اللى طولها 1300 كم فيها الحته الجنوبيه لخليج صقليه.

سكان 
سكان تونس حوالى 11 مليون. عاصمتها اللى عندها نفس الإسم موجوده فى الحته الشمال-شرقيه للبلد.

سياسة البلد 
تونس بتتعتبر من البلاد القليلة اللّي فيها ديمقراطية فى العالم العربي. فيها مؤشر تنمية بشرية بيشرّف, و هيا بلاد عندها شراكة مع الإتحاد الأوروبي و عضوية فى إتحاد المغرب العربي, الجامعه العربيه, الأمم المتحده, منظمة التجارة العالميه و كمان منظمات ثانية كثير.

تونس دولة علاقاتها سياسية و إقتصادية كويسة مع كل البلاد الأوروبية و بالأخص فرنسا. و ايطاليا

تاريخ البلد 
زمان, كانت تونس بيسكنوها البربر. و بعدين الفينيقيين ابتدوا يجوا تونس من القرن 12 قبل الميلاد و ذول اللي أسسوا قرطاج. قرطاج دي صارت بعد كده قوة إقتصادية و سياسية كبيرة, بس دخلت فى حرب مع
و خسرتها سنة 146 قبل الميلاد. الرومان ذول احتلوا تونس 800 سنة و دخّلوا المسيحية و المعمار الروماني مثل مسرح الجم.

بعد كده, تونس دخلوها العرب فى القرن الاولانى للهجرة و دخلت معاهم اللغة العربية و الإسلام اللّي لسّاتهم موجودين بالبلد لحدّ دلوقتي. العرب بقيوا مسيطرين عالبلد لحدّ الإحتلال الإسباني سنة 1534.

بعد الإسبان, جوا العثمانية سنة 1574 و احتلوا تونس لأكثر من 300 سنة. بعدهم جوا الفرنسيين سنة 1881 و ما خرجوا منها إلّا سنة 1956.

بعد كده, تشالت الملكيّة سنة 1957 و بقى الحبيب بورقيبة أوّل ريّس للبلد حتّى 1987. عمل بورقيبة إصلاحات كثير مثل مجلّة الأحوال الشخصيّة حسّنت شغلات كثير فى البلد زي وضع المرة و التعليم.

بعده, مسك زين العابدين بن علي تونس لحد ما نجحت الثورة ضدّه سنة 2011.

بعد 2011, تعمل دستور جديد للبلد فى 2014
من بعد مسك الرئيس الباجي قايد السبسي الحكم
, و تعملت أوّل إنتخابات فى نفس السنة.

مصادر 

 
الرومان
تونس
دول اسلاميه
تيم بيرنرز لى

السير تيموثى جون بيرنيرس لى (اتولد 8 يونيه 1955)
مصمم انجليزى اخترع النت العالمى فى مارس سنة 1989 و ساعده روبرت ساليو مع طالب فى المنظمة الاوروبيه للبحث النووى.

كويكب 
13926 بيرنرز لى هوه كويكب بيتبع حزام الكويكبات الموجود بين كوكب المريخ و كوكب المشترى, اتسمى بالاسم ده على اسم تيم بيرنرز لى.

لينكات برانيه

مصادر 

تيم بيرنرز
مواليد 1955
مواليد فى لندن
جاليليو جاليلى

جاليليو (15 فبراير 1564  – 8 يناير 1642) كان فيلسوف و فيزيائى و عالم رياضيات و عالم فلكى طليانى و لعب دور فى الثورة العلمية من انجازاته تحسينات على التلسكوب و الملاحظات الفلكية المستمرة و تأييده للكوبرنيكوسيه. جاليليو تلقب بعدة القاب: ابو الفيزيا الحديثة  و ابو العلوم  و  ابو العلوم الحديثة. ستيفن هوكينج قال عنه : "جاليليو ، ممكن اكتر من أى حد اخر، كان مسؤول عن ميلاد العلم الحديث." 

مفهوم التسريع الدى يدرس فى المدارس التمهيدية والثانوية و كليات الفيزيا درسه جاليليو فى موضوع علم الحركة . اسهاماته فى علم الفلك و الرصد تشمل تأكيد أطوار كوكب ڤينوس ، و اكتشاف اكبر اربع أقمار حوالين كوكب چوبيتر و بيتسمو الأقمار الجال بعديه تكريما له ، و مراقبة و تحليل البقع الشمسية . جاليليو كمان اشتغل فى العلوم التطبيقية و التكنولوجيا ، و اختراع بوصله عسكريه محسنه و غيرها من الادوات.

اتعرض لتعسف محاكم التفتيش بتاعة الكنيسه.

بداياته 
جاليليو ولد فى بيزا اللى كانت جزء من دوقية فلورنسا فى ايطاليا ، و هو الاول من ست اطفال من ڤينتشنزو جاليلى اللى كان ملحن ، و موسيقى ، و والدة جاليليو كان اسمها جوليا أماناتى . عاش من الست اطفال اربعه ، و أصغرهم مايكل أنجلو (او ميكيلانجلو) الدى اصبح ملحن زى والدهم.

اسم جاليليو الكامل كان جاليليو دى ڤينتشنزو بونايوتى دى جاليلى . لما كان عمره ثمان سنين عيلته نقلت لتعيش فى فلورنسا لكن جاليليو احسن مع جاكوبو بورجينيى لمدة سنتين.

انجازاته 
ادخل مفهوم القصور الذاتى و بحث فى الحركة النسبية و قوانين سقوط الاجسام و حركة الاجسام على المستوى المايل و الحركة عند رمى شئ فى زاوية مع الافق و استخدم البندول لكى يقيس الزمن بهو هو من اعضم الشعراء المغاربة

مشاكله مع الكنيسه و محاكم التفتيش 
جاليليو كان من اكبر المدافعين عن مبدأ مركزية الشمس و دوران الارض حولها و رات الكنيسه الكاتوليكيه ان كلامه يتعارض مع ايات الكتاب المقدس
المزمور 104: 5 المؤسس الارض على قواعدها فلا تتزعزع الى الدهر و الابد . جاليليو ماكانش يرى ان هناك تعارض بين الاتنين و قال انه لا ممكن تفسير الايات حرفيا. الهجوم زاد عليه و على افكاره و سقط ضحيه لـ محاكم التفتيش و اضطران يدهب لروما سنة 1616 لكى يدافع عن نفسه و يطلب من الكنيسة انها لا تمنع كتبه لكنه فشل انه يقنعهم بمنطقه و سلمه الكاردينال بيلارمين امر من الكنيسة انهيتوقف الدفاع عن او يؤمن بأن( الارض تدور حول الشمس و ان الشمس ثابتة فى المركز لا تتحرك) والتزم جاليليو شوية و لكنه رجع بعديها بستاشر سنة و الف كتاب اسمه (حوار حوالين النظامين الاساسيين فى العالم)و بعديها بسنة حاكمته الكنسية فى روما بتهمة الكفر(الهرطقة)سنة 1633 و قرر القاضي:

 جاليليو لازم يتوب عن افكاره عن الشمس اللى فى مركز العالم و الارض اللى بتدور حواليها، وحكمت الكنيسة ان فكرة الشمس اللى ثابته فى مكانها هى كفر رسمي.
 سجن جاليليو بس الحكم اتخفف بعدين للحبس فى البيت.
 منع كتابه (الحوار) وكمان منع كل كتبه اللى اتنشرت و اللى لسه ح تتنشر.
و بيتقال انه بعد ما اعلن توبته قدام الكنيسة عن افكاره همس ( لكن تدور) بيقصد الارض.

ملاحظات 

مواليد 1564
وفيات 1642
جاليليو
ضحايا القهر
تنويريين
مكفوفين
اعضاء اكاديميا ناتسونالى دى لينتشى
جامعة پاريس

جامعة پاريس (Université de Paris) هيا جامعه فى فرنسا.

تاريخ 
جامعة پاريس ابتدت فى النص التانى من القرن الاتناشر. سنة 1970 تم اعادة تنظيمها فى تلتاشر جامعة مستقلة (جامعة باريس الاولى - تلتاشر). وكثير بيتكتب ان جامعة پاريس اسمها السوربون بعد مؤسسة (كوليج دو سوربون) (اتأسست حوالى 1257).لكن محور جامعة باريس مكانش ابدا حوالين السوربون. الجامعات الاربعة الاولانيه من التلتاشر جامعة المستقلة ليها وجود فى مبنى السوربون التاريخى ، تلاتة منهم تشمل "السوربون" فى اسمائها. رغم ان أسيس جامعة باريس كان سنة 1120 لكن باريس عانت كتير فى حرب الميت سنه، و احتلتها انجلترا ( 1420 - 1436) .

الترتيب على مستوى جامعات العالم 
جامعة باريس جت ترتيب 11 فى الترتيب على مستوى جامعات العالم ، متقدمة على خمس جامعات فرنسية جامعة باريس الل احتلت المرتبة (31) المدرسة العليا للتكوين وجامعة ستراسبورج 1 ، وجامعة باريس 7 احتلت المرتبة (110) من اصل (500).

لينكات برانيه

مصادر 

 
 پاريس
پاريس
پاريس
متعلمين فى جامعة پاريس
جراحة الفم و الوجه و الفكين

جراحة البُؤ و الوِش و الفكين هوه واحد من تخصصات الجراحه وبيهتم بالمعالجات الجراحيه لمنطقة البُق، و الفكين الفوقانى و التحتانى، و الوش، و الجمجمه و الرقبه.

النظام الأساسى 

تخصص جراحة الفم و الوجه و الفكين هو تخصص معترف به دولى فى الجراحة. فى أوروبا تخصص جراحة الفم و الوجه و الفكين واحد من تخصصات الطب و تخصص جراحة الفم واحد من تخصصات طب الأسنان.

فى الولايات المتحدة ، كندا ، استراليا ، و نيوزيلندا جراحة الفم و الوجه و الفكين هى واحدة من 9 تخصصات تعترف بيها رابطة طب الأسنان الأميركية ، والكلية الملكية أاطباء أسنان من كندا ، و الكلية اأاسترالية الآسيوية الملكية لجراحي الأسنان.

جراحة البُؤ 
جراحة البُؤ (الفم) من تخصصات طب الأسنان. وبيشمل خلع الأسنان و جراحة الفم الصغيرة زى جراحة خلع ضرس العقل تحت عضم الفك , الممكن طبيب الأسنان بتخصص ف جراحة البُؤ و يكون استشاري جراحة الفم.

جراحين الفم و الوجه و الفكين 

يمكن لطبيب الأسنان أن عمل بتخصص جراحة الفم و الوجه و الفكين لو كان طبيب أسنان بس , و كذلك كمان ممكن للطبيب البشري أن يعمل بتخصص جراحة الفم و الوجه و الفكين ولو كان طبيب بشرى بس , لكن لكي يصبح استشارىاً لازم يحمل شهادتي الطب البشري و طب الأسنان .

 4 أو 5 سنين دراسة البكالوريوس (بكالوريوس طب بشرى أو ما يعادله)
 4 أو 5 سنين دراسة طب الأسنان.
 5 أو 6 سنين للتدريب فى تخصص جراحة الفم و الوجه و الفكين

الجراحات 
 تشخيص و علاج الخراجات ، الأورام
 تشخيص و علاج (الأورام الخبيثه مثل سرطان الفم و سرطان الرأس والرقبة

المنظمات 
 Asosiacion Colombiana de Cirugia Oral y Maxilofacial- ACCOMF 
 Association of Oral and Maxillofacial Surgeons of India 
 American Association of Oral and Maxillofacial Surgeons 
 American Board of Oral and Maxillofacial Surgery 
 American College of Surgeons  
 Australian and New Zealand Association of Oral and Maxillofacial Surgeons 
 The Royal College of Surgeons of England
 Association canadienne des spécialistes en chirugie buccale et maxillo-faciale 
 Faculty of Dental Surgery of The Royal College of Surgeons of England
 Directive 2001/19/EC (Official Journal of the European Communities L 206, 31.07.2001) 
 Indonesia Association Of Oral and Maxillofacial Surgeon 
 European Association for Cranio-Maxillofacial Surgery  
 Internacional Association of Oral and Maxillofacial Surgeons 
 British Association of Oral and Maxillofacial Surgeons 
 Clinica de Cirujia Maxilofacial - Clinimax 
 Deutsche Gesellschaft für Mund-, Kiefer- und Gesichtschirurgie 
 Arbeitsgemeinschaft der Wissenschaftlichen Medizinischen Fachgesellschaften 
 Österreichische Gesellschaft für Mund-, Kiefer- und Gesichtschirurgie 
 Schweizerische Gesellschaft für Kiefer- und Gesichtschirurgie  
 Sociedad Española de Cirugía Oral y Maxilofacial  
 Société Française de Stomatologie et Chirurgie Maxillo-Faciale 
 Société Royale Belge de Stomatologie et de Chirurgie Maxillo-Faciale 
 Société Suisse de Chirurgie Maxillo-Faciale  
 Società Italiana di Chirurgia Maxillo-Facciale 
 OMS Foundation 
 Consejo Mexicano de Cirugía Oral y Maxilofacial 
 Towarzystwo Chirurgii Jamy Ustnej i Chirurgii Szczękowo-Twarzowej 
 Colégio Brasileiro de Cirurgia e Traumatologia Buco-maxilo-facial

مصادر 

طب اسنان
جران كناريا

جران كناريا هى جزيرة من جزر الكنارى ، هيا ارخبيل فى المحيط الاطلطى 210 كيلومترا من الساحل الشمالي الغربى من افريقيا و تنتمي جران كناريا لاسبانيا. وهى جزيرة بركانيه و للجنوب الشرقي من تينيريفى. الجزيرة بركانية المنشأ ، ومعظمها مصنوع من فجوة الفتحات. الجزيرة كانت مأهولة من 500 قبل الميلاد

المساحه و السكان 
تتكون جزر الكنارى اساسا من اربع جزر كبرى رئيسية، تحيط بيها عشرات الجزر الصغيرة حواليها، وهى جزيرة جران كنارى و تنايريفى و لانثاروتى و لا بالما ، و عاصمة جزر الكنارى سانتا كروث فى جزيرة تنايريفى لكن جزيرة جران كناريا تعتبر اكبر جزر الكنارى حجم وأكترها اتساع، جران كناريا مساحتها 1560 كيلومتر مربع ، وشكلها يكاد يكون دائري ، وارتفاعها عن سطح الميه يوصل فى بعض المناطق لأقصى ارتفاع هو 1949 متر (بيكو دى لاس نيبس). و جران كناريا مستديرة الشكل ، مع قطر حوالى 50 كم. عدد سكان جران كنارى 820257 سنة 2005

السياحة 
تتكون جران كناريا من شوية قرى صغيرة، إتحول بعضها لمدن بفضل انتشار المنتجعات السياحية على امتداد شطوط ها اللى إتحولت لمقصد للسياحة الخارجية والداخلية بفضل درجات حرارتها الدايمة الاعتدال على مدار السنة، واللى تتراوح بين 20 و25 درجة مئوية.
و أهمية الجزر تعود للقرون الوسطى، لعبت جزر الكنارى دور كبير فى الرحلة اللى قام بيها كريستوفر كولومبس لاكتشاف أميركا اللاتينية، علشان سفنه الاربعه اللى حملته ومعاونيه انطلقت من مينا كاديز جنوب أسبانيا، واتوقفت فى جزر الكناري للتزود بالتموين المطلوب، ومنها انطلقت الرحلات التالية .

لينكات برانيه

مصادر 

 

جزر الكنارى
جران كناريا
جرانادا

جرانادا  هى مدينة وعاصمة مقاطعة جرانادا ، فى منطقة الحكم الذاتى اندلسيا فى اسبانيا. كان اسمها البيرا لحد نص القرن التامن الميلادى.

موقع وسكان مدينة جرانادا 
جرانادا مبنيه على سفح جبال سييرا نيفادا ، فى مكان بيتقابل فيه تلات أنهار ،ارتفاع جرانادا 738 متر فوق مستوى سطح البحر. فى تعداد سنة 2005 ، كان عدد سكان مدينة جرانادا 236982 ، ومجموع سكان المناطق الحضريه كان 472638 ،

حسب الترتيب جرانادا نمره تلاتاشر اكبر منطقة حضريه من المملكه الاسبانيه. حوالى 3.3 ٪ من سكان جرانادا مامعاهمش الجنسيه الاسبانيه ، و اكبر عدد من سكان جرانادا اللى مامعاهمش الجنسيه الاسبانيه حوالى 31 ٪ جايين من امريكا الجنوبيه.

تاريخ 
فی القرن الحداشر اتراجعت أراضى المسلمين لما ابتدت الصراعات بين مختلف العائلات المالكة و الخلافة الاسلامية فتتت الأراضى بين ممالك صغيرة و اتسما ملوك الممالك دى ملوك الطوايف.منافسة ممالك الطوایف ادت للدول المسيحيه الصغيره الفرصة انها توسع أراضيها لحد كبير وتعزز مواقعها. وصول حكام شمال افريقيا المسلمین من المرابطين و الموحدين ساعد فى استعادة وحدة المسلمين لكن زود صرامة الحكم و قلل التسامح الدينى الموجود فى اسبانيا من قرون و الحريه , فی النهاية رغم تحقيق بعض النجاح فی غزو الشمال, ماقدرتش الطوایف تقاوم زيادة القوة العسكرية للدول المسيحية.
فى القرن التلاتاشر, تاج كاستییا بقى أقوى تاج من أصل اسبانى فايبيريا, مد ملك كاستییا سلطته لجنوب شبه الجزيرة, و اضاف خايمى الاولانى ملك اراجون ممالك فالنسيا, و مايوركا و مملكة مورسيا, و بعد كده كمان سردينيا و سيسيليا و مناطق من شرق البحر المتوسط. استرد المسيحيین المدن الكبيرة فی جنوب اسبانيا فی القرن التلاتاشر; كوردوبا سنة 1236 و سيڤییا سنة 1248 و فضل حكم المسلمين فى جرانادا باعتبارها دولة فی الجنوب. مع صعود فرناندو الكاتوليكى للعرش خفت حدة التوترات الاجتماعية بعد اصدار فرناندو قرار التحكيم حكم جوادالوبى فى 21 ابريل 1486 اللى انهى الصراع بين الأمراء والفلاحين والمزارعين ومربى الماشية فى مملكة أراجون بعد ضغوط من الحرب الأهلية امارة كتالونيا (1462- 1472) لانهاء الاضطرابات الكاتالوينية فى المناطق الريفية. تم قبوله من جانب المزارعين و الأمرا, و حط حد للاقطاعية فى امتلاك الأرض و "سوء المعاملة". استرد المسيحيین جرانادا سنة 1492.

معالم جرانادا 

من أهم معالم مدينة جرانادا قصر الحمرا و هو واحد من المعالم الأكتر شهرة بين المدن السياحيه والثقافيه فى اسبانيا.

جرانادا معروفه فى اسبانيا عـلشان مكانة جامعة جرانادا ، فى الحقيقة ، جرانادا واحده من احسن 3 مدن لطلاب الكليات بعد ( سالامانكا و سانتياجو دى كومبوستيلا).

الرمان (باللغه الاسبانيه ، جرانادا) هو شعار مدينة جرانادا.

لينكات برانيه

مصادر 

 
 

جرانادا
جرانادا
جنيه مصرى

الجنيه المصرى(الرمز: £ او ج.م; الكود: EGP) هو العملة بتاعة مصر وهو متقسمل100 قرش او 1000 مليم و بيصدره البنك المركزى المصرى وفى ناس بتفسر الاسم على انه جاى من الاسم القديم للجنيه الانجليزى (الاستيرلينى) جينيا و اللى اتسك سنة 1663.
الاسكندرانية بيقولو عليه "جنى" و خدوها من نطق الاجانب لما كانو لسه موجودين فى اسكندرية بكترة قبل الثورة.

التاريخ 
سنة 1834 البرلمان المصرى وافق على اصدار العملة المصرية الجنيه واللى وصل سعرهل7.4375 جرامات من الدهب بين سنة 1985 و 1914.
يوم 1 يونيه 2006 اصدر البنك المركزى المصرى اول جنيه معدنى و اول خمسين قرش من المعدن.

مصادر 
 البنك المركزى المصرى  
 الأوراق النقدية التاريخية والحالية لمصر  

تاريخ مصر
جنيه مصرى
جنيه مصرى
فينسينت فان جوخ

فينسينت فان جوخ ( Vincent van Gogh,
) (اتولد 30 مارس 1853 – اتوفى 29 يوليه 1890) هو رسام هولاندى من مدرسة ما بعد الانطباعيه و لسه بيعتبر من اشهر الفنانين و لوحاته بتعتبر من اغلى اللوحات فى العالم. بتشتهر اعماله بالجمال و صدق المشاعر والألوان البارزه. فان جوخ فنان كان ليه تأثير عظيم على فن القرن العشرين. بعد سنين من العذاب ومعاناة المرض النفسى اتوفى فان جوخ و هو عنده سبعه و تلاتين سنه بعد ما اتصاب برصاصة مسدس بيرجح انه هو اللى ضرب بيها نفسه. وقت حياته كان فيه قله من الناس بتقدر اعماله الفنيه.

اشهر رسوماته 
من اشهر لوحاته آكلين البطاطا ، بطاطا مين يا عم عباد الشمس ، الليله المليانه نجوم. فان جوخ ابدع 2000 عمل فى العشر سنين الاخيره من حياته لكن اشهر لوحاته رسمها فى اخر سنتين من حياته.

قبل الفن 

قبل عمله فى الفن عمل فتره من حياته كمعلم و بعدين عمل فى شركة لوحات فنية و بعدها عمل فى المناجم. فى سنة 1880 ابتدا بالرسم و كانت لوحاته الاولى تتميز باللون الغامق الكئيب لحد لقائه بالرسامين الانطباعيين الجداد فى باريس فبدأ يقتبس منهم الوانهم الزاهيه الفاتحه و قرر ان يطور اسلوبه الخاص به و هو فى فرنسا.

و قد عاش الفنان الهولندى فينسنت فان غوخ طول عمره فى حالة من الفقر الشديد لدرجة انه كان يقوم بحرق بعض لوحاته للتدفئة شتاء، وفى حياته لم يتمكن من بيع اللا لوحة واحدة بس (الكرم الاحمر The Red Vineyard) فى مقابل 400 فرانك سويسرى (يسوا حوالى $ 1،000 اليوم) بالرغم من انه ترك اكثر من 2000 لوحة وعمل فنى بعد وفاته، والجدير بالذكر انه فى 15 مايو 1990 تم بيع لوحة (بورترية الدكتور غاشية Portrait of Dr. Gachet) بـ 82 مليون دولار امريكى!!

موته 

فان جوخ قطع حته من ودنه الشمال و بعديها ابتدى يعانى من مرض عقلى و انتهت حياته بالانتحار بطلقة مسدس سنة 1890.

مصادر

لينكات برانيه 

 معرض فان جوخ
 Wikinews: n:en:Van Gogh painting stolen again لوحة ”زهور الخشخاش“ للرسام المشهور Vincent van Gogh اتسرقت فى عز النهار من متحف محمود خليل فى القاهرة. 
 BBC:  Faulty alarms blamed for Van Gogh theft in Egypt 
 Guardian: Guardian, Stolen Van Gogh Still Missing 

جوخ
جوخ
مواليد 1853
وفيات 1890
منتحرين
جورج زامفير

جورج زامفير (جيورجيه زامفير بالرومانى:Gheorghe Zamfir) اتولد فى 6 ابريل 1941
هو موسيقار روماني بيعزف على الة البان فلوت (تشبه الهارمونيكا بس معمولة من الخشب) وواخد اكتر من 120 جايزة عالمية و باع 40 مليون البوم على مستوى العالم.زامفير درس و اتخرج من اكاديمية بوخاريست للموسيقا و من اجمل الحان زامفير اللى شهرته فى العالم كله هى الراعي الوحيد و اللى متاخدة من الموسيقا الشعبية الرومانية وهو دلوقتي عايش و بيدرس موسيقا البان فلوت فى بوخارست عاصمة رومانيا.

مراجع 
 السايت بتاع جورج زامفير
 موسيقا الراعي الوحيد

مواليد 1941
زامفير
فرانسيسكو جويا

فرانسيسكو خوسيه دى جويا اى لوثيينتيس (Francisco José de Goya y Lucientes) (30 مارس, 1746 — 16 ابريل, 1828) كان رسام و طباع اراجونى اسبانى.

حياته 
جويا اتولدت فى فوينديتودوس, أسبانيا, فى المملكة اراجون سنة 1746.

شغله 
جويا كان الرسام الرسمى لملك اسبانيا و مؤرخ اخبار التاريخ و بيعتبر انه كان على حد سواء اخر الاساتذة القدام و واحد من العصريين.

اعمال فرانسيسكو جويا و طريقة تعامله مع الالوان اثرت على اعمال أجيال من الفنانين اللى جم بعده, خصوصا مانيه و بيكاسو.

لوحات 
 الماخا بهدومها
 عيلة كارلوس الرابع
 زحل بياكل ابنه
 الماخا العريانه
 ثلاثه مايو
 2 مايو 1808

مصادر 

جويا
مواليد 1746
وفيات 1828
جيمى ويلز

چيمى دونال ويلز ( Jimmy Donal Wales) (اتولد فى 7 اغسطس 1966) هو راجل اعمال اميركانى معروف لدوره فى تطوير ويكيبيديا (موسوعة حره مفتوحه) اللى شارك فى تأسيسها فى سنة 2001 . و هو عضو فى مجلس أمناء مؤسسة ويكيميديا . و فى سنة 2004 اسس جيمى ويلز ويكيبيديا ، المملوكة للقطاع الخاص شركة خدمه حره لاستضافة المواقع على شبكة الانترنت.

حياته 
جيمى ويلز اتولد فى هانتسفيل ، ف ولاية الاباما ، الولايات المتحدة. والده ، جيمى ، كان بيتشغل مدير محل للبقالة و والدته ، دوريس ، وجدته ايرما ، كانو بيديرو مدرسة خاصة صغيرة، فى تقليد للمدرسة من اوصة واحدة ، جيمى ويلز اتعلم و هو صغير فى المدرسة دى.

شغله 
جيمى ويلز اخد درجة البكالوريوس فى التمويل من جامعة أوبورن و الماجستير من جامعة ألاباما ، لكن مكتبش رسالة الدكتوراه اللازمة عشان ياخد شهادة الدكتوراه من جامعة ألاباما. من 1994 لسنة 2000 ، ويلز كان مدير البحوث فى شركة خيارات شيكاجو الشركة التجارية فى شيكاجو. من فى عمليات المضاربة على تقلبات سعر الفايدة والعملات الاجنبية جيمى ويلز كسب فى وقت قليل اللى يكفى لدعم نفسه ومراته لبقية حياتهم. وفى الوقت ده، واحد من المشاريع اللى اتعهد بيها جيمى ويلز كان انشاء موقع البوابة الالكترونية ، بوميس.

ويكيبيديا 

جيمى ويلز اسس ويكيبيديا سنة 2004.

لينكات برانيه

مصادر 

مواليد 1966
مدونين امريكان
ملحدين امريكان
جيمى ويلز
جيمى ويلز
حادثة شرف (قصه قصيره)

حادثة شرف هيا قصه قصيره كتبها يوسف ادريس ف الستينات.

القصه اتنشرت مع مجموعه قصص قصيره باسم حادثه شرف و اتعملت فيلم بعد كده من بطولة يوسف شعبان و الفيلم اتعمل سنة 1971.

احداث 
بتدور احداثها فى القريه عن بنت جميله (فاطمه) عايشه فى واحده من العزب الصغيره الموجوده فى الارياف. كانت الناس بيشهدو ليها بانها محترمه و شريفه, و كمان كانو معجبين بجمالها و انوثتها الطبيعيه البريئه بس اخوها كان خايف عليها دايما من جمالها ف مجتمع مقفول و صغير زى العزبه, كانت الستات بتغار منها لجمالها, شاب من العزبه (غريب) حاول ف يوم يكلمها و هيا رايحه الغيط, فخافت و صرخت فاهل العزبه افتكرو ان غريب اغتصبها, اخوها صدق و كل الناس صدقت بس ظهرت براءة فاطمه, من بعدها اتغيرت و ضاعت براءة شخصيتها الطبيعيه, بس سلوكها فضل شريف.

لينكات برانيه

مصادر 

 

حادثه شرف
حركة شباب 6 ابريل

حركة شباب 6 ابريل عملها شباب على سايت الفيس بوك, و كانو من اوائل اللى استجابو لـ دعوة عمال غزل المحله و هما اللى دعوا لاضراب 6 ابريل فى مصر, للاحتجاج على غلو الاسعار و صعوبة العيشه و الفساد و التعذيب فى اقسام البوليس و الظلم فى القضاء و سوء التعليم و الرشوه, و غيره. الحركه قدرت تجمع أكتر من 70 الف مُشترك للجروب فى خلال شهور قليله.

كان اتعمل راديو منفصل عن الحركة اتعمل باسم راديو 6 ابريل على النت, و كان بيقدّم برامج اخباريه و سياسيه و حواريه.

المؤسسين 
مؤسسين حركة شباب 6 ابريل المعروفين هم
 احمد ماهر  و كان واحد من المشاركين البارزين فى المظاهرات ضد حكم مبارك اللى حصلت فى مصر سنة 2011
 عمرو على
 محمد عادل
 أحمد عبد العزيز
 محمد محمود

شوف كمان 
 اضراب 6 ابريل
 راديو 6 ابريل
 فيس بوك
 ليستة الاحزاب السياسيه فى مصر

مصادر 
 جبهة انقاذ مصر

لينكات برانيه 
 السايت الرسمى بتاع الحركه 
 جروپات الحركه: (جروپ الاضراب الرئيسى)  

سياسه
سياسة مصر
حركات مصريه
حركة غاضبون

حركة غاضبون (على حسب تصريحات مؤسسين الحركه) معموله من شوية مواطنين مصريين من كل التوجهات و الطوايف و القوات , اللى مؤمنه بـ فكرة العِصيان المَدنى و تأثيرها فى التغيير المقصود للوضع بتاع دلوقتى.

مؤسسين الحركه بيقولو انهم بيحاولو يوصلو لـ كل افراد المجتمع, عشان يوعـّوهم بـ الفكر العصيانى و طرق التحرك بيه و آلياته وأخلاقه. و بيحاولو يوصلّو للجمهور فكرة "العصيان المدني" بـ كل الطرق.

مؤسسين "حركة غاضبون" بيقولو ان ماهياش بديل لأى تحرك او حزب او جماعه, و مش حتى منافسين ليهم, بس الحركه بتساهم فى رسم الصوره مع الكل بـ شكل أحسن.

الحركه مالهاش اى هدف او مصلحه سياسيه او شخصيه, لان العصيان المدنى بيعدى الحدود السياسيه للى أرقى و اسمى منها. "حركة غاضبون" بتشارك فى التغيير, و بتحاول تعمل المناخ المناسب للنشاط السياسى. و مش بيتدخّلو فى السياسه و سايبينها للسياسيين.

"حركة غاضبون" مؤمنين بان اى تكتـّل لـ واحدهُ مش حيصنع مستقبل او يغير واقع. التغيير بيحصل لما كل اللى مؤمنين بـ الفكره يشاركو فى العصيان المدنى كـ وسيله للتغيير, و بـ كده "حركة غاضبون" بيحاولو الوصول لـ تنسيق و اتفاق مع كل القوى الوطنيه عشان يوصلو لـ حاله من الاجماع الوطنى من المعارضه و المستقليين و كل المواطنين على مبدأ العصيان المدنى.

الحركه عايزه تقضى على الظلم, و تقضى على الفساد و الاستبداد و تدّى ضمان حقيقى للديموقراطيه و الحريه.

شوف كمان 
 ليستة الاحزاب السياسيه فى مصر

مصادر 
 بلوج تابع للحركه  

https://www.facebook.com/ghadbon25jun

حركات مصريه
حركة غاضبون
حصن بابليون

حصن بابليون فى القاهره القبطيه عند محطة مار جرجس لمترو الأنفاق وكان الامبراطور تراچان امر ببناه فى القرن التانى الميلادى فى عهد الاحتلال الرومانى لمصر ، و عمل فيه ترميمات وتوسيعات و قواه الامبراطور الرومانى اركاديوس فى القرن الرابع حسب رأى العلامه مرقس سميكه باشا. و حصن بابليون (قلعة تراچان) ده غير القلعه القديمه اللى كتب عنها استرابو المؤرخ وكان موقعها فى جنوب قصر الشمع جنب دير بابليون الحالى .

المنطقة اللى فيها الحصن جزء من حى مصر القديمه بيتسمى القاهرة القبطية, و هى اصل القاهرة و بالفعل اقدم جزء من المدينة ، و بقايا الحصن هى اقدم المبانى الاصليه السليمه فى القاهرة.

الاسم 

بابليون حسب كلام المؤرخين كان اسم عاصمة بلد مجاور , و لكن فيه احتمال ان بابليون يرتبط بالاسم القديم بر-حابى-ن-ايونو (بيت النيل فى هيليوبوليس )
اللى كان مركز عبادة حابى اله النيل فى هيليوبوليس .

المكان 
المصريين القدام عرفو تقريبا من البداية ان المنطقه على حدود الوجهين البحرى و القبلى و الممالك اصلا بين دولتين مستقلتين, و ده خللا المكان اعظم المواقع الاستراتيجية فى كل مصر. و بطبيعة الحال ،ممفيس القديمة , جنوب القاهرة دلوقتى , اتوجدت على الاقل من بداية توحيد الممالك ، واعتبرت "مركز اتزان الارضين" ( شوف : بابليون )

بنا حصن بابليون 
أستعمل فى بنا حصن بابليون حجاره أتاخدت من معابد فرعونيه وأتكملت بالطوب الاحمر مقاسه 30/20/15 سم

وقع حصن بابليون فى ايد عمرو بن العاص بعد حصار دام حوالى سبع شهور فى سنة 641.اختار عمرو ابن العاص مكان صحراوى يعتبر عسكريا موقع استراتيجي شمال حصن بابليون و بنا فيه مدينة الفسطاط فوق كذا تله بيحدها جبل المقطم من الشرق ووراه الصحرا ، والنيل من الغرب ، ومخاضة بركة الحبش من الجنوب ، وهما مانعين طبيعين. بنى عمرو بن العاص مدينة الفسطاط كمدينه حصن و فيها حصن بابليون عشان تبقى مدينه للعسكر العرب.

آثار الحصن 
بيعرف الحصن الرومانى بقصر الشمع او حصن بابليون ، ومساحته حوالى نص كيلومتر مربع ، و جواه المتحف القبطى وست كنايس قبطيه ودير.

تسمية الحصن بقصر الشمع جايز سببه انه فى اول كل شهر كان بيتولع الشمع فوق برج من ابراج الحصن اللى ، فكان لما تظهر عليها الشمس و يعرف الناس بتوليع الشمع بانتقال الشمس من برج للتانى. لكن المحتمل ان الاسم متحرف للعربى من حصن " خيمى " يعنى حصن مصر  ، و باقى من مبانى الحصن الباب القبلى و برجين كبار ، و أتبنى فوق واحد من البرجين على الجزء القبلى منه الكنيسة المعلقة - كمان اتبنى فوق البرج اللى عند مدخل المتحف القبلى كنيسة مار جرجس الرومانى للروم الأرتودكس (الملكيين)، اما باقى الحصن ، و على باقى السور فى بعض أجزاؤه من الجهه الشرقية والقبلية والغربية اتبنت كنايس - المعلقة - وأبو سرجة - ومار جرجس - والعذراء قصرية الريحان - ودير مار جرجس للراهبات - والست برباره - ومعبد لليهود

شوف كمان 
 بابليون

مصادر 

معالم القاهرة
معالم مصر القبطية
اثار قبطيه
آثار القاهرة
تاريخ مصر العمرانى
بابليون
خفرع

خفرع (ح 2560 - 2530 قبل الميلاد ) ، رابع ملوك الاسرة الرابعة من المملكة القديمة محدش يعرف حكم اد ايه بالظبط لكن اغلب المؤرخين بيقولو من 2558 ق.م لحد 2532 ق.م بنى هرم ده غير ابو الهول و معبد صغير.

خفرع او خفران فرعون من الاسرة الرابعة. هوتالت او رابع فرعون الاسرة الرابعة بالدولة القديمة حكم بين سنتى 2559 و2535 ق م هو من شيد الهرم التانى بالجيزة. هو على الأغلب ابن الملك خوفو من مرات ثانوية تولى الحكم بعد الملك جرف رع اللى كان قد استولى على الحكم. هرم خفرع يشابه فى عظمته هرم خوفو. ملامحه نتعرف عليها من فى ابو الهول الموجود بجانب هرمه والمتمثل فى صورة أسد يدل على القوة, برأس انسان يدل على الحكمة. كما  اتلقا على صورة منحوتة بمعبده بوادى الملوك وتمثال للملك جالس موجود بالمتحف المصري. ليعرف الكثير عن فترة حكمه ولا توجد شواهد تؤكد رواية الرحالة اليونانى هيرودوت اللى تصف خوفو وخفرع كطغاة

عهده 
مافيش اتفاق حول تاريخ حكمه، لكن  اتقال بأنه حكم بين 2558 ق.م و2532 ق.م. بنى تانى اكبر هرم فى الجيزة وارتفاعه 143م و دلوقتى 136م وشيد فوق مساحة 215 متر مربع وله مدخلان فى الجهة الشمالية بالإضافة الى تمثال ابو الهول اللى طوله 57م وارتفاعه 20م، ومعبدالإله رع.

خفرع
ليوناردو دافينشى

ليوناردو دى سير پييرو داڤينشى (  ; اتولد باسم: Leonardo di Ser Piero) (ڤينشى، جنب فلورينسا، ايطاليا، 15 ابريل 1452 - 2 مايو 1519) يعتبر من احسن فنانين النهضة الطلاينه وهو مشهور كرسام، نحات، معماري، عالم. ه للمعرفة و للبحث العلمى، ليه آثار كتير فى مدارس الفن فى ايطاليا امتدت لأكتر من قرن بعد موته. ابحاثه العلميه فى مجال علم التشريح و الحركة و الميه موجوده وسط الكتير من اختراعات العصر. اتقال عنه ان ريشته مكانتش بتعبر عن افكاره، لحد ان كاستيلون قال عنه ان غريب ان الرسام الاول فى العالم كان بيكره الفن، و راح يدرس فلسفه. الفلسفه كونت عنده مفاهيم غريبة و تصورات حديثة، معرفش يعبر عنها فى رسوماته.

لينكات برانيه

مصادر 

مواليد 1452
وفيات 1519
رسامين طليان
رسامين عصر النهضة
ناس اتحاكمو بقوانين ضد المثليه
روم كاتوليك
دبى

دبى هى اماره من السبع امارات اللى اتحدت مع بعضهيا سنة 1971 و اتأسست دولة الامارات العربية المتحدة و هى موجودة شمال امارة ابو ظبى و جنوب غرب امارة الشارقة.

جغرافيا 
دبى موجودة فى شبه جزيرة العرب وبتطل على الخليج الفارسى و العاصمة بتاعتها هى مدينة دبي.

تاريخ 
تاريخ المدينة المكتوب بيرجع لحوالى 180 سنة هيا بتشترك مع بقية الامارات فى الشئون الاقتصادية و العسكرية و السياسية و بتستقل فى حاجات تانية زى البوليس و المحليات. دبى هى تانى اكبر امارة فى الاتحاد فى المساحة ( بعد ابو ظبي) و اكبر امارة فى عدد السكان. دبى بتحكمها اسرة ال مكتوم من سنة 1833 و الحاكم الحالى للامارة هو الشيخ محمد بن راشد ال مكتوم و اللى هو كمان ريس الوزرا و نايب رئيس دولة الامارات.

اقتصاد 
الامارة دى دخلها الاقتصادى مش معتمد على البترول بشكل اساسى على العكس من بقيت دول الخليج العربية وبتعتمد فى اقتصادها على التجارة و العقارات و الخدمات المالية و كمان على السياحة. (البترول و الغاز بيشكلو 6% بس من اجمالى اقتصادها). النهضة الاقتصادية والعمرانية الكبيرة اللى فى دبى عملتها شهرة عالمية بس كمان لفتت انظار منظمات حقوق الانسان اللى اصدرت كام تقرير انتقدت فيه اوضاع العمال الاجانب اللى بتوصل نسبتهم لحوالى 83% من عدد السكان.

سكان 
عدد سكان دبى 2,26 مليون انسان منهم بس 214 الف مواطن يعنى نسبة العمال الاجانب حوالى 90.5% من عدد السكان اللى بيعيشو و بيشتغلو فى دبى ب ڤيزات بتجدد كل تلات سنين. الاجانب الغربيين بتوصل نسبتهم حوالى 10.8% من السكان .المصريين بقا عايشين فى بيوت رخيصه ومش حاسين بجمال العيشه هناك عشان مؤهلاتهم ماتسمح انهم يعيشو وسط ناس متحضرين.

تهديد بالافلاس سنة 2009 
فى سنة 2009 اتعرضت دبى لأزمه اقتصاديه كبيره و صفها وكالات الانباء بلوشك على الافلاس ، فرغم كل الثروه البترو-دولاريه اللى اتكدست فى منطقة الخليج اتعرضت دبى لانهيار اقتصادى ضخم سنة 2009 و لدرجة انها بقت مهدده بالافلاس بعد ما مابقتش قادره تدفع اللى عليها (حوالى 80 مليار دولار !). فى أواخر نوفمبر 2009 طلبت دبى من الديانه يستنو عليها 6 شهور و ده اصاب المستثمرين هناك بصدمه كبيره. فى حالة عدم قدرة دبى على تسديد الديون اللى عليها حا يشهر افلاسها.بس رجعت دبى ووقفت مره تانيه على رجليها وبقت اغنى على ايد وكل حاجه قشطه ياعم.

شوف كمان 
 برج دبى

لينكات برانيه 
 افلاس دبي؟ تقدر ب60 مليار دولار.. دبى تطلب تأجيل سداد ديونها 
 افلاس دبى شبح بهدد الخليج 
 دبي...تقترب من الافلاس 
 السايت الرسمى بتاع حكومة دبي
 معلومات عن مدينة دبي
 القنصلية المصرية فى دبي 
 فنادق فى دبى

مصادر 

 
مدن الامارات
ڤلاد التالت

ڤلاد التالت ( Vlad Țepeș ) امير ولاهيا ( Valahia), معروف كمان باسامى زى ڤلاد المخزوَق, ڤلاد دراكولا (1431 – ديسمبر 1476), كان امير منطقة ولاهيا اللي فى جنوب رومانيا و اتعرف بقسوته الرهيبة فى معاقبة المجرمين و اعدائه بالخازوق (و علشان كدا من اساميه ڤلاد المخزوق) و سبب شهرته فى العالم هيا رواية دراكولا (Dracula) اللي الفها برام ستوكر (Bram Stoker) سنة 1897, بعد ما الهمله ڤلاد التالت, و اللي بتحكي عن مصاصين الدم.

الحقيقة التاريخية انه كان امير عظيم من عيلة باساراب قدر يدافع عن بلاده ولاهيا ضد الغزو العثماني و ديبلوماسي عبقري نجح فى الحفاظ على بلده على الحياد بين الامبراطورية العثمانية و الامبراطورية المجرية. و علشان كدا بيعتبره الرومانيين بطل قومي و تمثاله موجود لسة لحد دلوقتي فى وسط مدينة بوخارست (Bucharest).

اول حياته 
ڤلاد دراكولا اتولد فى ترانسيلڤانيا (Transylvania) سنة 1431 و كان عنده اخ اكبر منه اسمة ميرشا و اخ اصغر منه اسمة رادو الوسيم ( Radu cel Frumos).  رغم انه اساسا من ولاهيا فى الجنوب بس عيلته عيلة باساراب كانت منفية فى الشمال لان ابوه كان بيعارض تدخل الاتراك العثمانيين.

الرهينة 
السلطان العثماني عمل ضغط كبير على ابوه وهدده باحتلال بلده و علشان كدا اتفق اخيرا مع السلطان انه يعينه اقطاعي على ولاهيا و انه يبعت اتنين من ولاده رهينة عند السلطان علشان يحافظ على وعده.السنين اللي قضاها ڤلاد اسير عند السلطان ساهمت بشكل كبير فى تشكيل شخصيته و كان غالبا ما بيتجلد بالكرباج عقابا ليه على عناده و وقاحته مع السجانين. و هنا اتعلم فنون التعذيب.

سنين الحكم و المنفى 

في سنة 1477 مات ابوه مقتول و اخوه الكبير اتقتل على ايد اعداءه السياسيين, و علشان يحافظ الاتراك على الاستقرار فى المنطقة غزو ولاهيا و عينو ڤلاد التالت امير عليها فاكرين انه ح يبقى لعبة فى ايديهم. الوضع بسرعة اتغير و حصل غزو من امير مجري اسمه هونيادي و شاله من الحكم فى اقل من سنة و بعديها هرب ڤلاد على مولداڤيا (Moldavia) فى الشمال. اتطورت الامور و مات هونيادي ( John Hunyadi) و انشغلت المجر بتحرير صيربيا من الاتراك و ساعتها هجم ڤلاد على والاهيا و بقى الحاكم الوحيد ليها.
قضى سنين حكمه فى صياغة القوانين و مقابلة الوفود الاجانب ورياسة المحاكمات المهمة و كمان كان بيحضر الاعياد الدينية و كان كمان بيستمتع بالصيد.ف سنة 1495 بطل يدفع الجزية للعثمانيين و عمل تحالف مع المجريين و اللي جنن الاتراك و قررو يتخلصو منه و لكنهم فشلو. السلطان محمد التاني (الفاتح) قاد جيش ضخم متكون من 60,000 من القوات النظامية و 30,000 من القوات المش نظامية وفي ربيع 1462 هجم على ولاهيا.و كتحية ليه, ڤلاد المخزوق اعدم 20,000 سجين تركي بالخاوزق و علقهم علشان يرحبو بالسلطان على طول الطريق.
جيش ڤلاد ماقدرش يوقف السلطان اللي دخل العاصمة بتاعة ولاهيا و عين اخوه رادو الوسيم امير على ولاهيا, ڤلاد استمر فى حرب العصابات ضد الاتراك بس اخوه عمل صفقة مع النبلاء فى ولاهيا و مع الامبراطور المجري و بكده ڤلاد بقى وحيد و اتسجن و بعديها طلع من السجن المجري و استمر فى مقاتلة الاتراك.

موته 

سنة 1476 و فى معركة قرب بوخارست مع العثمانيين اتقتل ڤلاد دراكولا و قطعو راسه و بعتوها على استانبول علشان السلطان يتاكد انه مات. السلطان حفظ راسه فى العسل و علقها على خازوق للعرض على الناس.

بورتريه 
ڤلاد التالت له صوره مرسومه اكتشفها مؤرخين رومانيين ف أواخر القرن التسعتاشر فى ألعة امبراس

شوف كمان 
 تاريخ رومانيا

مصادر 

دراكولا
ارثوذكس اصبحوا كاثوليك
ملوك اتقتلوا فى الحروب
درهم مغربى

الدرهم المغربي (الرمز :د.م. ، الكود: MAD ) هوه العملة الرسمية بتاعة المغرب و الدرهم الواحد فيه 100 سانتيم.

الفئات المتداولة 
عملات معدنية متداولة: 1 سنتيم - 5 سنتيم - 10 سنتيم - 20 سنتيم - 1/2 درهم - 1 درهم - 2 درهم - 5 درهم - 10 درهم.

أوراق نقدية متداولة:- 20 درهم - 50 درهم - 100 درهم - 200 درهم.

درهم مغربي
درهم مغربي
دولار امريكانى

الدولار الامريكانى (الرمز: $ ،الكود: USD )هوه العمله الرسميه بتاعة الولايات المتحدة الامريكية و فى عشر دول تانيه بتستعمله بشكل مش رسمى . الدولار الواحد فيه 100 سينت.

الدولار الامريكي يعتبر واحد من العملات الرئيسية اللى تتحكم فى عدد كبير من الاقتصادات حول العالم، فى مجالات التبادل التجاري وتعزيز الصادرات وغيرها من المسائل الاقتصادية اللى تدور بين الدول، وتعد الأماكن اللى تطبع فيها عملة الدولار من الوجهات السرية الغير معروفة للكثيرين وتحظي برقابة شديدة.

بس فان عملية اختيار تصاوير الشخصيات اللى ستظهر على عملة الدولار الامريكي الخاصة بالولايات المتحدة الأمريكية الورقية تظل غامضة، ويعترف مكتب الحفر والطباعة أن السجلات لا تقدم الأسباب لتفضيل بعض التصاوير على أخري لتبقي من العمليات الغامضة فى مجال طباعة العملة حول العالم.

من يقرر صورة من ستطبع على الدولار الأمريكي؟ 
لقد صدر قرار من مجلس النواب  الامريكانى فى السنة 1962 يمنح وزير المالية  الامريكانى الحق فى أنه صاحب القرار فى اختيار الانسان اللى هايكون له شرف طبع صورته على الدولار الامريكي، وفي أغلب الحالات يلجأ الوزير الي مسئولي وزارته، كمان الي مدير مكتب الطباعة، وأحيان يلجأ الي رئيس البلاد نفسه قبل اصدار قراره الأخير.

وبالنسبة لوجوه الصور والشخصيات اللى تظهر على الدولار الامريكي اليوم، فقد تم اتخاذ القرار بشأنها على ايد لجنة خاصة عُينت فى سنة 1925، و قامت دى اللجنة باجراء تعديلات على حجم الأوراق المالية وقررت اللجنة أن الدولار الامريكي لازم يحمل تصاوير رؤساء امريكا الامريكية.

وبحسب ما ذكر كتاب “تاريخ حفر الكليشيهات والطباعة” فان لجنة المالية فى سنة 1928 قد طرحت اسم جيمس أ جارفيلد كاقتراح لوضع صورته على الدولار الامريكي من فئة 2 دولار، وذلك لأنه بالنسبة للأمريكيين من الرؤساء الشهداء وأنه كان يملك لحيه كثيفه تميزه عن الرؤساء التانيين، الا أن وزير المالية فى  الوقت ده أندرو ميلون رفض ده الاقتراح ووضع صورة توماس فيرجسون.

مصادر

لينكات برانيه 
 الأوراق النقدية التاريخية والحالية للولايات المتحدة الأمريكية  
 حقائق مثيرة لا تعرفها عن الدولار الامريكي العملة المسيطرة علي العالم

دولار امريكاني
دولار امريكانى
دوناتيلو

دوناتيلو (1386-13 ديسمبر 1466) هو نحات طليانى من فلورنسا وكان من اشهر فنانين عصر النهضة فى اوروبا.
و شهرته الكبيرة سببها انه كان اول نحات يعمل تماثيل واقفة برشاقة من غير ما تكون مسنودة بحاجة وراها او جنبها.
زي تمثال القديس مرقس اللى طوله مترين و36 سنتي وهو موجود دلوقتي فى فلورنسا وكمان تمثال النبي داوود المعمول من البرونز و اللى موجود هو كمان فى فلورنسا.

مراجع 
 دوانتيلو فى الموسوعة البريطانية
 مجموعة اعمال دوناتيلو 

دوناتيلو
دوناتيلو
دوناتيلو
دينار اردنى

الدينار الاردني (الكود: JOD، الرمز د.ا.)هوه العملة الرسمية بتاعت الاردن و بيستعمل كمان فى الضفة الغربية. الدينار الواحد فيه 100 ارش او 1000 فلس.

شوف كمان 
 ليستة العملات المتداوله دلوقتى.

دينار اردني
دينار اردني
دينار تونسى

الدينار التونسي هو العمله الرسميه بتاعة تونس و الدينار الواحد فيه الف مليم.

واحد اورو ياسوي بالدينار تونس يساوي 2850 مليم يشهد هاذا المجال تدهور و تنعوش بين الفينة و الاخرى لكن ومنذ 2013 يشهد هذا الدينار نزولا ملاحضا و تعمل الحكومة التونسية على استقرار هذه الوحدة بمكافحة الفساد و ملاحقة الاجوندات المتعلقة بالامر وقد ارتفع نسبة الدينار من مطلع السنة السابعة عشر بعد الالفين نموا ملحوضا بنسبة 0.01 %

دينار تونسي
دينار تونسي
دينار جزايرى

الدينار الجزايري هوه العملة الرسمية بتاعة الجزاير و الدينار الواحد فيه 100 سانتيم.

بوابات 

دينار جزايري
دينار جزايري
دينار ليبى

الدينار الليبى (الكود:LYD) هوه العمله الرسميه بتاعة ليبيا و الدينار الواحد فيه 1000 درهم.

شوف كمان 
 ليستة العملات المتداوله دلوقتى.

دينار
دينار
راديو 6 ابريل

راديو 6 ابريل مستقل عن حركة شباب 6 ابريل و بيتذاع على الانترنت. الراديو محاوله متواضعه من شويه من النشطاء السياسيين من المصريين فى مصر و برّا مصر, عشان يكون صوت للـ تغيير و الحريه فى مصر, و وسيله تزييد الوعى السياسى و مراقبة التطورات السياسيه المختلفه فى مصر و تغطية أنشطة حركة 6 ابريل, اللى اتولدت مع اضراب 6 ابريل-سنة 2008 من الشباب اللى ناضلوا و عملو اللى يقدرو عليه, عشان الاضراب ينجح. و الاضراب ده بقى علامه وطنيه و تاريخ من ايام مصر.

المسئول التنفيذى بتاع الراديو هو "اسامه رشدى".

بداية الفكره 
ابتدت فكرة الراديو على جروب اضراب 6 ابريل على سايت الفيس بوك . و فى الجروب ده, الشباب طرحو فكرة انشاء راديو يتذاع من برّا مصر, عشان صعوبة اذاعة راديو مُعارض من جوّا مصر بيتكلم عن افكارهم و بيغطى نشاطهم. و استجاب للـ فكره "اسامه رشدى", اللى كان ليه تجربه قبل كده فى البث الاذاعى. و كان عندهُ استوديو اذاعى كانو بيذيعو منه فى الاستوديو سنة 2005 و 2006 لـ "راديو الانقاذ" اللى كان تابع وقتها لـ "جبهة انقاذ مصر" فى لندن.

طبيعة توجهات الراديو 
مافيش علاقه تنظيميه بين "جبهة انقاذ مصر" و شباب الفيس بوك لان الاذاعه هى مجهود مشترك و هى صوت لـ كل المُعارضه المتنوّعه. و الاذاعه بتعبـّر عن آمال و تطلعات كل اللى بيشتغلو فيها عشان التغيير و الاصلاح فى مصر, و "جبهة انقاذ مصر" كـ مكان للـ مصريين برّا مصر. عشان كده ماكانش فيه تعارض بين شباب 6 ابريل و "جبهة انقاذ مصر", عشان الاتنين معارضين.

التمويل 
تمويل "راديو 6 ابريل" هو تمويل من مجهودات ذاتيه تطوّعيـّه و بسيطه و بـ مساهمات قليله من شوية اعضاء و اصحاب.

==

شوف بردو 
 حركة شباب 6 ابريل
 ليستة الاحزاب السياسية فى مصر
 فيس بوك

مصادر 
 سايت "راديو 6 ابريل"  
  جروب "مش عايزيين الاخوان"

راديو
راديوهات
مصر
سياسة مصر
رع

D10العين بتاعة رع

رع ( {{IPA|*riːʕu}}) ف الدين المصرى القديم كان الاه الشمس و كان واحد من
اهم الالهه فى مصر القديمه

Zefrem Eugene Greer

الاسم 
على مر الزمان اتغير اسمه وخد صفات جديده و اندمج مع الهه تانية زى امون و بقى اسمه امون-رع فى المملكة الحديثة. انضم لـ تاسوع اون.

اساطير 
من اساطير رع انه كان بيتولد كل يوم الصبح فى الشرق و بيعبر السما و بيموت فى المسا فى الغرب و هناك بيسافر فى العالم السفلى طول الليل و بعدين بيتولد تانى يوم الصبح. و علشان كده كانت الضفه الغربيه من النيل بيتقال عليها بلد الميتين (مدينة الموتى).

مصادر 

رع
الهه مصريه
ميثولوجيا مصريه
روبل روسى

روبل روسى (الكود:RUB ، الرمز:руб) هوه العملة الرسمية بتاعة روسيا و بيستعمل كمان ف مناطق تانبة ( زى جمهورية ابخازيا وجمهورية اوسيتيا الجنوبية). الروبل الواحد فيه 100 كوبيك.

شوف كمان 
 ليستة العملات المتداوله دلوقتى.

وصلات خارجية 
 الأوراق النقدية لروسيا - بما في ذلك الاتحاد السوفياتي السابق   

روبيل روسي
روبيل روسي
روسيا

روسيا الاتحادية (بالمختصر روسيا) هى اكبر دولة فى العالم وتغطى مساحات كبيرة من أوروبا و آسيا و تعتبر دولة عابرة للقارات،

تاريخ 
روسيا الاتحادية اتكونت كدوله بعد ثورات 1989.

سياسه 
عاصمة روسيا هيا مدينة موسكو. يتكون الاتحاد الروسى من 82 كيان فيدرالي.

جغرافيا 
مساحة روسيا تفوق ال17 مليون كم مربع أى حوالى ثمن مساحة الارض و هيا اكبر دولة فى العالم حسب المساحه . و نهر امور (بالروسى:река Аму́р ) او نهر هيلونج جيانج (بالصينى : 黑龙江) هو تاسع اطول نهر فى العالم (4,352 كم) و يصب فى المحيط الباسيفيكى و يرسم الحدود الطبيعيه بين روسيا و الصين. من الشمال الغربى للجنوب الشرقى روسيا ليها حدود مشتركة مع النرويج ، فنلندا ، استونيا ، لاتفيا ، ليتوانيا و بولندا (عن طريق كالينينجراد أوبلاست )، بيلاروس ، أوكرانيا ، جورجيا ، أذربيجان ، كازاخستان ، الصين ، منغوليا ، و كوريا الشمالية . كمان ان ليها حدود بحريه مع اليابان من بحر أوخوتسك ، و ألاسكا الولايه الامريكية عبر مضيق بيرينج. معظم اراضى روسيا تغطيها مساحات واسعه من السهول فى الجنوب وغابات كثيفة فى الشمال، مع التندرا على طول الساحل الشمالى. وتملك روسيا 10٪ من أراضى العالم الصالحه للزراعه

سياسه 
حسب دستور روسيا ، فهى دولة اتحاديه و نظام جمهورى شبه رئاسى ، رئيس الجمهوريه هو رئيس الدولة و رئيس الوزرا هو رئيس الحكومة. والاتحاد الروسى بشكل أساسى متعدد الاحزاب مع حكومه اتحاديه. العاصمة الروسية كمان ذكرنا هيا موسكو و العملة الرسمية هى الروبيل .

سكان 
روسيا هيا تاسع دول العالم حسب عدد السكان و81 % من سكان روسيا من أصل روسى

مناسبات و أعياد 
 12 ديسمبر يوم الدستور.

مصادر 

 
روسيا
دول مسيحيه
دول مجموعة التمانيه
سالامانكا

سالامانكا : هى مدينه فى مقاطعة كاستيا وليون فى وسط شمال اسبانيا. سكانها حوالى 160,000 انسان.

التاريخ 
سالامانكا اتأسست ف المرحلة السابقة لروما القديمة .فى القرن التالت قبل الميلاد ، حاصر هانيبال المدينة.

أستسلم اهل سالامانكا للمور فى العام 712 . وواحدة من اهم اللحظات فى تاريخ سالامانكا كان سنة 1218 ، لما الفونسو التاسع انشئ جامعة سالامانكا. وبسرعه اصبحت جامعة سالامانكا واحده من اهم المراكز الاكاديميه فى اوروبا.
. ومعركه سالامانكا ، ف 1812 ، كان نكسه خطيرة للفرنسيين

لينكات برانيه

مصادر

مصادر 

 

 
سالامانكا
سالفادور دالى

سالفادور دالي (11 مايو 1904 - 23 يناير 1989) رسام سوريالي اسباني من كاتالونيا بيعتبر واحد من اهم الفنانين فى القرن العشربن و مشهور باللوحات الرائعة الغريبة و اللى رسمها بطريقة مميزة بتخليها اقرب للاحلام منها للواقع.

من اشهر لوحاته اصرار الذاكرة و اللى كمل رسمها سنة 1931 و هى معروضة دلوقتي فى متحف الفنون الحديثة فى نيو يورك بس لسته مهاراته بتضم كمان النحت، الافلام و التصوير. دالي كمان عمل فيلم كرتون قصير بالتعاون مع والت ديزني الفيلم اسمه ديستينو و اترشح لجايزة الاوسكار بعد ما اتكمل سنة 2003.

دالي كان دايما بيصر انه من اصول عربية و ان جدوده من شمال المغرب و جم لاسبانيا مع الغزاه اللى احتلو اسبانيا لمدة 800 سنة. الادعاء دا مالوش اى دليل بيدعمه و ممكن يكون جزء من الدعاية اللى كان بيعملها لنفسه لانه كان دايما مشهور بحبه لكل شيئ غريب و مش عادي و احيانا شخصيته المثيرة كانت بتثير الاهتمام اكتر من اعماله الفنية وبيخلي الناس دايما تتكلم عنه و مبيعات لوحاته بتزيد.

لينكات برانيه 
 متحف سالفادور دالي

مصادر 

سالفادور دلي
مواليد 1904
وفيات 1989
سيشوار

السيشوار جهاز كهربائى (كلمة فرنسية séchoir تعنى مجفف و هيا اختصار لكلمة Sèche-cheveux) ، يعمل بالكهرباء أو بالبطارية الجافة، يخرج هواءً ساخن أو بارداً لتجفيف الشعر المبلول أو تصفيفه. السيشوار يساعد على السيطرة اكتر على الشعر فى تسريحه لأنه يسرّع و يتحكم فى تكوين روابط هيدروچينية مؤقتة فى كل شعرة، دى الروابط تبقى قوية جدا لفترة قليلة وتكون شديدة الحسّاسية للرطوبة.

اخترع فى اخر القرن التسعتاشر، الكسندر ف. جودفوا هو أول من صمم شكله فى صالونه فى فرنسا. و أول ظهور للسيشوار البيتى اللى يمسك باليد كان  سنة  1920.

كيف يعمل 

معظم الموديلات بتشتغل عن طريق سلك ملفوف ليه مقاومة كهربائية عالية بيسخن بسرعة بالكهربا. وبيبقى فيه مروحة الهوا اللى بييجى منها بيعدى على السلوك السخنا فبيطلع ف الاخر هوا سخن ينشف الشعر، عنصر التسخين (سلك النيكروم) فى معظم الاستشوارات بيبقى عريان (مكشوف) وبيبقى ملفوف حوالين جسم عازل، والنيكروم بيبقى عنصر التسخين عشان موصل ضعيف للكهربا وعشان مبيتاكسدش بالتسخين.

اضراره 

استخدام السيشوار بشكل سيئ قد يساعد ويسبب تساقط الشعر.
تشغيل الاستشوار بدرجات حرارة عالية واقترابها من فروة الرأس قد يحرق بصيلات الشعر مما قد يتسبب فى عدم انبات الشعر فى نفس المنطقة تانى .

تسريحات شعر

سيشوار
سل

السـُل (تي بي / تيوبر كولۏسيس) Tuberculosis, او TB هوه مرض منتشر و ممكن يسبب الموت لو ماتعالجش ،بييجي نتيجة اصابة الواحد بباكتيريا اسمها مايكوباكتيريوم تيوبركيولوسيس. السل غالبا بيهاجم الرئه ( السل الرئوي) بس ممكن كمان يهاجم حتت تانية فى جسم الانسان زى الجهاز العصبي المركزي و الجهاز الليمفاوي و الجهاز الدوري و العضم و المفاصل و لحد الجلد.الاعراض بتاعة السل غالبا بتبقى الكحة الجامدة المزمنة و البلغم اللى فيه دم و السخونية و العرق بالليل والخسسان.

العدوى 
بكتيريا السل مايكوباكتيريوم تيوبركيولوسيس تنتقل بالهواء من شخص لآخر ( العطاس او السعال او البصق), و شخص واحد مريض بالسل ممكن ينقل العدوى الى الاشخاص من 10 – 15 شخص فى السنه.و موجود فى العالم دلوقتى حوالى 16 مليون شخص مصاب بالسل (الدرن) النشط . و ثلث سكان العالم معرضين للعدوى . شخص كل ثانية يصاب بالسل فى العالم حسب تقديرات منظمة الصحة العالمية. وكل سنه يموت من المرض 2 مليون منهم,90% فى الدول الفقيرة والنامية .

اسامي السل 
كان الدرن بيسمى بالسل {الاستهلاك} ، لانه يبدو انه بيستهلك الناس من جوه ، الكحة بالدم، الحمى ، الشحوب ،هزال طويل ؛ سل الغدد الليمفاويه (فى البالغين) ، اللى بتأثر على الجهاز اللمفاوي وغدد الرقبة ، درن البطن ، درن الجلد ؛ الهزال والمرض السل كان بيتسمى كمان بالطاعون الابيض ، لأنه يبدو أن المصابين بالدرن كانو بيعانو بشكل ملحوظ من الشحوب.

التشخيص 

مرض السل بيتشخص بواحدة او اكتر من الطرق دي:
 اشعة اكس على الصدر
 اختبار التيوبركولين فى الجلد
 تحليل الدم
 فحص بالميكروسكوب لعينة من سوايل جسم المريض ( البلغم مثلاً)

العلاج 

علاج السل  مش سهل و يحتاج مضادات حيوية كتيره و لمدة طويلة و فى وده الوقت زادت مشكلة السل لما ابتدت تظهر انواع جديدة من البكتريا اللى تقاوم العلاج.

العلاج ينقسم لادوية الخط الاول و ادوية الخط الثاني، بالنسبة للخط الاول فدى الادوية:
 ايتامبيوتول
 ايزونيازايد
 بايرازينامايد
 ريفامبيسين
 ستريبتومايسين
اما بالنسبة للخط التانى فدى اهم ادويته :
 سيبروفلوكساسين
 موكسيفلوكساسين
 بارا-امينوساليسيبيك اسيد

الوقاية 

الوقاية من ده المرض تكون عن طريق التطعيم البي سي جي و ايضاً عن طريق برامج الفحص للاشخاص المعرضين للمرض.

مصادر 

 منظمة الصحة العالمية

سل
سلوفينيا

سلوڤينيا ( جمهورية سلوڤينيا;  Republika Slovenija,  ) هى دولة اوروبية بتطل على البحر المتوسط (البحر الادرياتيكي) وليها حدود مشتركة مع ايطاليا و كرواتيا و المجر و النمسا و العاصمة بتاعتها هى ليوبليانا.

سلوڤينيا كانت حتة من يوجوسلاڤيا من سنة 1945 و لحد ما استقلت سنة 1991 و هى دلوقتى عضو فى الاتحاد الاوروپى و عملتها هى اليورو.

اللغة الرسمية بتاعتها هى السلوڤيني هيا من مجموعة اللغات السلافيه. سلوڤينيا دولة صغيرة و مساحتها 20,273 كم مربع و عدد سكانها 2,023,358 انسان.

لينكات برانيه 
 Slovenia.si بوابة سلوڤينيا

 
سلوفينيا
دول مسيحيه
دول اعضاء فى الاتحاد الاوروبى
سو جاردنر

سو جاردنر هى صحفيه كنديه و كانت صحفيه قبل ماتنضم لـ سى بى سى (شركة الاذاعه الكنديه) كمديرة لموقع شركة الاذاعه الكنديه. كمان خدت شهادة فى الصحافة من جامعة ريرستون الكنديه.

سو جاردنر هى المديره التنفيذيه بتاعة مؤسسة ويكيميديا من ديسمبر 2007 لغايه مايو 2014.

مصادر 

مواليد 1967
صحفيين كنديين
سو جاردنر
سوريا

سوريا (الاسم جاى م التسميه اليونانى ع السوريين و الاراميين: Σύριοι |Syrioi|) (الجمهورية العربية السورية) هى دولة من دول البحر المتوسط.

تاريخ 
موقع منطقة سوريا الجغرافى حساس جداً و خلاها دايماً على مر التاريخ معرضه للغزو الخارجى و تحويل اراضيها لساحات حرب بتتصارع عليها الجيش. عبر التاريخ سوريا ما كانتش دوله او بلد لكن كانت مجموعة مدن فى الشام زى دمشق و حلب و حماه و غيرها بيحكمها حكام مستقلين عن بعض.

حكمها المصريين و الأشوريين و البابليين و الفرس و غزاها الاسكندر الاكبر سنة 332 ق.م.، و ضمها السلوقيين، و استولى عليها الرومان و بعدين استولى عليها العرب (635) و المغول بقيادة هولاكو (1259)، و المغول تانى بقيادة غازان (1299) و غزاها تيمورلنك و دمر مدنها (1400) ، و استولى الصليبيين على اجزاء منها، و أخدت اسرائيل منها الجولان (1967) و ضمتها لنفسها. عاصمة سوريا هى دمشق من سنة 1943، اللى كانت كمان العاصمة بتاعة الأمويين، و من بعدهم حكم سوريا الأيوبيين لغاية ما احتلها المغول بقيادة هولاكو (1259)، و بعدين بقت من 1260 تابعة للدولة المملوكية فى مصر بيحكمها نواب السلطان. لغاية ما استولى عليها الأتراك العثمانيين (1516). بعد الاتراك بقت تحت الانتداب الفرنساوى حسب اتفاقية سايكس-بيكو (1916) و بعدين بقت دوله سنة 1946.
سوريا و مصر عبد الناصر عملوا وحده فى فبراير سنة 1958 و سمو الدولة دى الجمهورية العربية المتحدة اللى ما عاشتش كتير و فى سنة 1961 حصل انقلاب عسكرى فى سوريا و سحبت نفسها من الاتحاد و بقت من ساعتها الجمهورية العربية السورية.
فى سنة 2010 اتعرضت مناطق فى سوريا لنقص حاد فى الأكل فعملت المنظمات الانسانيه و برنامج الأغذية العالمى التابع للأمم المتحدة جسر جوى نقل كميات ضخمه من الغذاء.

جغرافيا 

سوريا مساحتها 185,180 كم مربع و ليها حدود مع لبنان و تركيا و فلسطين و العراق و الاردن.. من اشهر المدن اللى فى سوريا: دمشق، حلب، حماة،اللاذقية و حمص. و من اكبر الانهار اللى بتمد سوريا ب حوالى 80% من المية بتاعتها هو نهر الفرات اللى بينبع من تركيا و بيعدى فى العراق و اخيرا بيصب فى الخليج الفارسى.

سكان 
عدد سكان سوريا 19,4 مليون. سوريا فيها أجناس كتير(زى العرب و التركمان و الدروز و الارمن والاكراد و الأشوريين) وديانات مختلفة ومن اهم الديانات و المزاهب اللى فى سوريا:
 مسلمين سنة 74%
 مسلمين تانيين (زى العلويين و الدروز) 16%
 مسيحيين 10% (روم أرتودوكس و وكاتوليك و مارونيين و بروتوستانت و كاتوليك لاتين)
 يهود (نسبة قليلة فى دمشق و حلب و القامشلي)

لينكات خارجيه 
 مساعدات غذائية لسوريا و الفلسطينيين 
 عملية توزيع طارئة للمواد الغذائية على المتضررين من الجفاف فى سوريا 
 الجفاف يدفع المزارعين الى المدن

مصادر 

 
سوريا
دول اسلاميه
سيجورنى ويڤر

سيجورنى ويڨر ممثلة امريكية اتولدت 8 اكتوبر 1949 فى مدينة نيو يورك اسمها الحقيقى سوزان الكساندرا ويفر، باباها كان عايز يسميها ڨلاڨيا عشان كان متاثر بالتاريخ الرومانى و هو اصلا كان سمّا اخوها تراچان. والدتها تبقى اليزابيث انجليس ممثلة بريطانية ضحت بشغلها عشان اسرتها اخدت جايزة الجولدن جلوب مرتين واترشحت للاوسكار 3 مرات
اول فيلم ظهرت فيه كان Annie Hall و كان دور صغير مشهد واحد بس طلعت فيه بضهرها وقالت 3 جمل

فيلموجرافيا 

 WALL·E (2008) (صوت)
 Baby Mama (2008)
 Vantage Point (2008)
 Be Kind Rewind (2008)
 The Girl in the Park (2007)
 Happily N'Ever After (2006) (صوت)
 Infamous (2006)
 The TV Set (2006)
 Snow Cake (2006)
 The Village (2004)
 Imaginary Heroes (2004)
 Holes (2003)
 The Guys (2002)
 Tadpole (2002)
 Big Bad Love (2001) (صوت)
 Heartbreakers (2001)
 Company Man (2000)
 Galaxy Quest (1999)
 A Map of the World (1999)
 Alien: Resurrection (1997)
 Snow White: A Tale of Terror (1997)
 The Ice Storm (1997)
 Copycat (1995)
 Jeffrey (1995)
 Death and the Maiden (1994)
 The Wild Swans (1994) (V) (صوت) (الراوي)
 Dave (1993)
 Rabbit Ears: Peachboy (1993) (V) (صوت) (الراوي)
 Conquest of Paradise (1992)
 Alien³ (1992)
 The Snow Queen (1992) (V) (صوت) (الراوي)
 Ghostbusters II (1989)
 Working Girl (1988)
 Gorillas in the Mist: The Story of Dian Fossey (1988)
 Half Moon Street (1986)
 Aliens (1986)
 Une femme ou deux (1985)
 Ghost Busters (1984)
 Deal of the Century (1983)
 The Year of Living Dangerously (1982)
 Eyewitness (1981)
 Alien (1979)
 Madman (1978)
 Annie Hall (1977)

لينكات برانيه

مصادر 

 IMDB

ممثلات امريكان
مواليد 1949
متعلمين فى جامعة ستانفورد
متعلمين فى مدرسة ييل للدراما